
I Vispārīgā informācija

1. Iepirkuma mērķis

1.1. Iepirkuma mērķis ir noteikt izdevīgākos piedāvājumus vienreizējas lietošanas medicīnisko instrumentu un materiālu piegādei poliklīnikas vajadzībām saskaņā ar pasūtītāja izstrādāto tehnisko specifikāciju (2.pielikums).

1.2.  Piedāvājums iesniedzams par atsevišķām lotēm:
-I 
lote
 Ginekoloģiskie instrumenti un materiāli


-II 
lote 
Vienreizlietojamie instrumenti
-III
lote 
Šļirces, adatas, i/v sistēmas
-IV 
lote 
Vienreizlietojamie medicīniskie materiāli un preces
-V 
lote 
 Saites
-VI 
lote 
Sterili brūču pārsiešanas un citi komplekti
-VII 
lote 
Lateksa medicīniskie cimdi
-VIII 
lote 
Vinila medicīniskie cimdi
-IX 
lote 
Nitrila medicīniskie cimdi
-X 
lote 
Polietilēna izmeklēšanas cimdi
-XI
lote
Sterili lateksa medicīniskie cimdi
-XII 
lote
Sterili nitrila medicīniskie cimdi
-XIII 
lote
Iepakojuma materiāls un stripi autoklāvam
-XIV 
lote
Ķirurģiskie diegi
-XV 
lote
Ierīces neatliekamās palīdzības sniegšanai
-XVI
lote
Filtri
-XVII
lote
Teststrēmeles acs radzenes bojājumu diagnostikai
-XVIII lote
Masāžas eļļa
-XIX
lote
Citas preces
1.3.  Iepirkuma metode - iepirkums saskaņā ar Publisko iepirkumu likuma 9.pantu.

1.4. Iepirkuma mērķis ir sasniegts, ja ir noslēgts viens vai vairāki līgumi vienreizējas lietošanas medicīnisko instrumentu un materiālu piegādei VSIA „Iekšlietu ministrijas poliklīnika” vajadzībām.
1.5. Iepirkuma identifikācijas numurs - IeM Pol 2020/06
2. Pasūtītājs

2.1. Pasūtītājs ir valsts sabiedrība ar ierobežotu atbildību „Iekšlietu ministrijas poliklīnika”, reģ. Nr.40003400059, kas atrodas Rīgā, Čiekurkalna 1. līnija 1, K-1, LV-1026.
2.2. Kontaktpersona, kura pilnvarota sniegt organizatoriska rakstura informāciju par atklātu konkursu: Ingrīda Zariņa, tālrunis 67829901,  e-pasta adrese: iem.poliklinika@iem.gov.lv 
2.3. Finansēšanas avots – VSIA „Iekšlietu ministrijas poliklīnika” līdzekļi.

2.4. Ne pasūtītājs, ne iepirkuma komisija (turpmāk – komisija) neuzņemas nekādu atbildību par pretendenta izmaksām piedāvājuma sagatavošanai un iesniegšanai neatkarīgi no iepirkuma rezultātiem.

3. Iepirkuma pretendenti

3.1. Iepirkuma pretendents var būt jebkura persona vai personu apvienība, kura ir iesniegusi visus dokumentus iepirkuma nolikuma noteiktajā kārtībā.

3.2. Visiem pretendentiem iepirkumā piemēro vienādus noteikumus.

3.3. Iepirkums notiek arī tad, ja tajā ir pieteicies tikai viens pretendents.

3.4. Ja piedāvājumu iepirkumam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā punktā minētajā vienošanās norāda:

3.4.1. piegādātāju apvienības dalībnieku apliecinājumu par sadarbību nākotnē iepirkuma līguma izpildē;

3.4.2. iepirkuma līguma daļas, kuras izpildīs katrs no piegādātāju apvienības dalībniekiem;

3.4.3. apliecinājumu, ka, ja tiks pieņemts lēmums piegādātāju apvienībai piešķirt līguma slēgšanas tiesības, visi piegādātāju apvienības dalībnieki nesīs solidāru atbildību pret pasūtītāju;

3.4.4. dalībnieku, kurš pilnvarots parakstīt piedāvājumu un pārstāvēt piegādātāju apvienību konkursā, kā arī parakstīt iepirkuma līgumu.

 
II Informācija par iepirkuma priekšmetu

4. Iepirkuma priekšmeta raksturojums

4.1.
Iepirkuma priekšmets ir vienreizējas lietošanas medicīnisko instrumentu un materiālu piegāde VSIA “Iekšlietu ministrijas poliklīnika” vajadzībām saskaņā ar tehnisko specifikāciju (iepirkuma nolikuma 2.pielikums).
4.2. Iepirkuma priekšmets atbilstoši CPV klasifikatoram:33000000-0.
4.3.
Piedāvājums iesniedzams par visu iepirkuma priekšmetu kopumā vai par atsevišķām lotēm.

III Informācija par piedāvājuma iesniegšanu
5. Piedāvājuma iesniegšanas un atvēršanas vieta, datums, laiks un kārtība:

5.1. 
Saskaņā ar Publisko iepirkumu likuma 39.panta pirmo daļu, piedāvājumi iepirkumā ir iesniedzami tikai  ELEKTRONISKI, izmantojot Elektronisko iepirkumu sistēmas (turpmāk - EIS) e-konkursu 

       
 apakšsistēmu. 

5.2 
Piedāvājums jāiesniedz elektroniski, izmantojot EIS e-konkursu apakšsistēmu, līdz 2020.gada 8.oktobrim, plkst. 11:00. 

5.3 
Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2020.gada 8.oktobrī plkst. 11:00.

5.4.
Ārpus EIS e-iepirkuma apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam.

5.5
Piedāvājumu atvēršanas sanāksmē tiešsaistes režīmā var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
5.6
Piedāvājumu atvēršanas sanāksme notiks VSIA „Iekšlietu ministrijas poliklīnika” Rīga, Čiekurkalna 1. līnija 1, K-1, 502.kab. 2020. gada 8.oktobrī, plkst. 11:00.
5.7
Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.

6. Papildus informācijas pieprasīšana un sniegšana:

6.1.
Par jautājuma saņemšanas dienu tiek uzskatīts saņemšanas datums darba laikā (no pirmdienas līdz piektdienai no plkst. 9:00 līdz 16:00). Ārpus noteiktā darba laika pa e-pastu un/vai pa pastu saņemtais informācijas pieprasījums vai jautājums tiek uzskatīts par saņemtu nākamajā darba dienā. 

6.2.
Pasūtītājs nodrošina brīvu un tiešu elektronisku piekļuvi iepirkuma dokumentiem www.eis.gov.lv e-konkursu apakšsistēmā. 

6.3.
Ja savlaicīgi (tā, lai varētu tikt ievēroti turpmāk noteiktie termiņi), tiek pieprasīta papildu informācija par iepirkuma procedūras dokumentos iekļautajām prasībām, pasūtītājs to sniedz 5 (piecu) darba dienu laikā no pieprasījuma saņemšanas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildus informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu, tiek ievietota e-konkursu apakšsistēmā vietnē: https://www.eis.gov.lv/EKEIS/Supplier/ kur pieejami iepirkuma procedūras dokumenti. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejami iepirkuma procedūras dokumenti. Ja minētās ziņas Pasūtītājs ir ievietojis https://www.eis.gov.lv/EKEIS/Supplier/, tiek uzskatīts, ka ieinteresētā persona ir saņēmusi papildus informāciju. Saskaņā ar Publisko iepirkumu likuma  36.panta otro, trešo un ceturto daļu pasūtītājs papildus informāciju, informāciju par grozījumiem iepirkuma procedūras dokumentos, kā arī citu informāciju, kas ir saistīta ar iepirkuma procedūru, publicē www.eis.gov.lv e-konkursu apakšsistēmā.
IV Prasības piedāvājuma iesniegšanai un noformējumam 
7. Piedāvājuma iesniegšana iepirkumam
7.1.
Lai pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
7.2.Piedāvājums jāiesniedz elektroniski EIS e-konkursu apakšsistēmā, izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs
        iepirkuma procedūras sadaļā ievietotās formas.

7.3. Pretendenta piedāvājums sastāv no šādiem dokumentiem:
7.3.1.pieteikums, kas noformēts atbilstoši nolikuma 1. pielikumam, 

7.3.2.tehniskais piedāvājums par visu iepirkuma priekšmetu vai atsevišķu loti (daļu), kas aizpildīts atbilstoši šī nolikuma 2. pielikumam;
7.3.3.finanšu piedāvājums par visu iepirkuma priekšmetu vai atsevišķu loti (daļu), kas aizpildīts atbilstoši nolikuma 3.pielikumam; 
7.3.4. nolikumā norādītie pretendenta atlasei nepieciešamie dokumenti un iepirkuma priekšmetu raksturojošie dokumenti.
7.4.Sagatavojot piedāvājumu, pretendents ievēro, ka:
7.4.1.Pieteikuma veidlapa, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski un jāpievieno tam paredzētajā iepirkuma procedūras profila sadaļā.
7.4.2.Iesniedzot piedāvājumu, pretendents to paraksta ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta pretendentu pārstāvēttiesīgā persona, pievienojot pārstāvību apliecinošu dokumentu (piemēram, pilnvaru). 
7.4.3. Piedāvājuma dokumenti, kas atrodami nolikuma pielikumos, ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Piedāvājumā iekļautajiem dokumentiem jābūt skaidri salasāmiem. 
7.4.4. Piedāvājumam pilnībā jāatbilst Nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.

7.4.5 Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

7.5.  Visai pretendenta piedāvājumā sniegtajai informācijai jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai, pretendents apstiprina informācijas patiesumu un/vai uzrāda to pamatojošu dokumentu oriģinālu vai iesniedz normatīvajos aktos noteiktajā kārtībā apliecinātu dokumenta kopiju.

7.6. Nolikuma 7.3 apakšpunktā minētie dokumenti ir jāiesniedz Komisijas norādītajā termiņā.

8. Pretendentu atlasei iesniedzamie dokumenti

8.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu. Iesniedzot nolikumā pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei.
8.2. Iesniedzot pieteikumu, pretendents apliecina arī to, ka uz viņu neattiecas Publisko iepirkumu likumā vai nolikumā noteiktie izslēgšanas nosacījumi. Ja uz pretendentu attiecas kāds no noteiktajiem izslēgšanas nosacījumiem, pretendents pieteikumam pievieno informāciju par tiem, kā arī var pievienot skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem un personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
8.3. Lai apliecinātu atbilstību nolikumā norādītajiem pretendentu atlases kritērijiem, pretendents iesniedz šādus dokumentus:
8.3.1. pretendenta apliecinājumu, ka pretendents līguma izpildē neplāno iesaistīt apakšuzņēmējus, vai informācija par to, kuru no līguma daļām pretendents plāno nodot apakšuzņēmējam, pievienojot līguma izpildē iesaistīto personu sarakstu ar norādi, kādus darbus norādītais apakšuzņēmējs veiks;
8.3.2. apliecinātu sadarbības līguma kopiju vai rakstisku apakšuzņēmēja piekrišanu dalībai iepirkumā ar norādi, kādus darbus norādītais apakšuzņēmējs veiks.
8.4. Visiem dalībniekiem jāiesniedz nolikumā pieprasītie dokumenti atkarībā no dalībnieka līdzdalības piedāvājumā.
8.5. Ja piegādātāju apvienību atzīst par iepirkuma uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot pasūtītājam sabiedrības līguma apliecinātu kopiju. Neizpildot šajā punktā minēto prasību, pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
9. Tehniskā specifikācija un pretendenta piedāvājums
9.1. Pretendentam jāiesniedz vienu piedāvājumu par visu iepirkuma priekšmetu kopumā vai daļā par atsevišķu loti atbilstoši šī nolikuma 2.pielikumam (ar MS Excel rīkiem lasāmā formātā). Pretendents nedrīkst iesniegt piedāvājuma variantu.  
Tehniskajā piedāvājumā pretendents iesniedz savu konkrēta ražotāja piedāvājumu. Piedāvātajām precēm jābūt Eiropas Savienības valstī izdots medicīnas precēm atbilstošs CE  sertifikāts.
9.2. Piedāvātajām precēm jāpievieno pretendenta apstiprinātas anotācijas latviešu valodā, preces oriģinālo dokumentāciju un tās tulkojumu valsts valodā. Līguma darbības laikā Piegādātājs nodrošina dokumentācijas savlaicīgu aktualizāciju.

10. Paraugu pieprasīšana un izvērtēšana 

10.1. Nepieciešamības gadījumā iepirkuma komisija var lūgt iesniegt piedāvāto preču paraugus.

10.2. Pretendentam paraugi ir jāiesniedz 5 darba dienu laikā no pieprasījuma saņemšanas dienas.

10.3. Paraugu iesniegšanas un noformēšanas kārtība:

10.3.1. Paraugi pretendentam jāiesniedz iesaiņojumā, uz kā norādīts tā nosaukums, pasūtītājs un kārtas numurs saskaņā ar tehnisko specifikāciju;

10.3.2. Iesniedzot paraugus, jāpievieno iesniegto preču paraugu saraksts, kurā norādīts – preces nosaukums, daļas numurs saskaņā ar tehnisko specifikāciju un iesniegtais paraugu skaits, šo sarakstu iesniedz 2 eksemplāros, uz abiem parakstās pie saņemšanas pilnvarots komisijas loceklis un iesniedzējs.

10.4. Paraugi pretendentam jāiesniedz bez maksas.

10.5. Piedāvājumu vērtēšanai un paraugu aprobācijai komisija var pieaicināt ekspertus. Ekspertiem ir tiesības iepazīties ar piedāvājumiem, iesniegtajiem paraugiem un citu informāciju.

10.6. Ja pretendents neiesniedz paraugu kādā no pieprasītām daļām, komisijai ir tiesības pretendenta piedāvājuma attiecīgo daļu neizvērtēt.

10. Finanšu piedāvājums

10.1. Pretendents iesniedz finanšu piedāvājumu atbilstoši šī nolikuma 3.pielikumam (ar MS Excel rīkiem lasāmā formātā). Pretendents finanšu piedāvājumā norāda preču cenu euro bez pievienotās vērtības nodokļa (PVN). Cenā iekļautas visas izmaksas, visi valsts un pašvaldību noteiktie nodokļi un nodevas, kas saistīti ar preču piegādi un visu pārējo norādīto prasību izpildi.
10.2. Piedāvājuma cenas ir jānorāda ar precizitāti 2 (divas) zīmes aiz komata.
11. Piedāvājumu izskatīšana

12. Piedāvājumu atvēršanas sanāksme
12.1. Piedāvājumu atvēršanas sanāksme ir atklāta.

12.2. Piedāvājumus atver vienlaikus elektroniskajā informācijas sistēmā, nosaucot vai pasūtītāja profilā publicējot pretendentu, piedāvājuma iesniegšanas datumu un laiku un piedāvāto cenu.

12.3. Piedāvājumu atvēršanas sanāksme tiek protokolēta.

12.4. Komisija piedāvājumu atvēršanas sanāksmes protokola kopiju izsniedz 3 (trīs) darba dienu laikā pēc pretendenta pieprasījuma saņemšanas.
12. Piedāvājumu atbilstība

12.1. Pēc piedāvājumu atvēršanas līdz pretendentu kvalifikācijas izskatīšanai komisija pārbauda pretendentu piedāvājuma atbilstību nolikuma prasībām.

12.2. Komisija izskata katra pretendenta piedāvājuma atbilstību nolikuma prasībām un pieņem lēmumu par tālāku piedāvājuma izskatīšanu.

12.3. Komisija noraida pretendenta piedāvājumu kā neatbilstošu prasībām, ja konstatētās neatbilstības ir būtiskas, apgrūtina piedāvājuma tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu.

13. Pretendentu atlase

13.1.  Pretendentu atlases nosacījumi ir obligāti visiem pretendentiem, kuri vēlas iegūt tiesības izpildīt pasūtījumu un slēgt iepirkuma līgumu.
13.2. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:
13.2.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu samaksas

13.2.2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

13.2.3.  ir pasludināts pretendenta maksātnespējas process, pretendenta saimnieciskā darbība, vai pretendents tiek likvidēts;

13.2.4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu  likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;

13.2.5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar Publisko iepirkumu likuma 18. panta ceturto daļu un šīs priekšrocības nevar novērst ar mazāk ierobežojošiem pasākumiem, un kandidāts vai pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

13.2.6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir kandidātu vai pretendentu atbrīvojusi no naudas soda vai naudas sodu samazinājusi;

13.2.7. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

13.2.8. pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām kandidātu un pretendentu kvalifikācijas prasībām, vai nav sniedzis prasīto informāciju;

13.2.9. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;

13.2.10. pretendents ir izdarījis smagu profesionālās darbības pārkāpumu, kas liek apšaubīt tā  

              godīgumu, vai nav pildījis ar pasūtītāju vai publisko partneri noslēgtu iepirkuma līgumu,
              vispārīgo vienošanos vai koncesijas līgumu, un šis fakts ir atzīts ar tādu kompetentas 
              institūcijas lēmumu vai tiesas spriedumu, kas stājies spēkā un kļuvis neapstrīdams un  

              nepārsūdzams;

13.3. Pretendenta kvalifikācijai jāatbilst šādiem nosacījumiem: 

13.3.1. pretendentam ir juridiskā tiesībspēja slēgt iepirkuma līgumu;
13.3.2. pretendentam ir tiesības piegādāt attiecīgā ražotāja preces Latvijas Republikā.
13.4. Izskatot pretendenta iesniegtos dokumentus un publiskajos reģistros pieejamo informāciju, komisija pieņem lēmumu, vai tas atbilst nolikumā izvirzītajām pretendentu atlases prasībām.

13.5. Pretendenta kvalifikācija par neatbilstošu var tikt atzīta, ja:

13.5.1. pretendents nav iesniedzis visus nolikumā pieprasītos dokumentus;

13.5.2. kāds no iesniegtajiem dokumentiem neapliecina pretendenta atbilstību      izvirzītajiem pretendentu atlases nosacījumiem;
13.5.3. informācija publiskajos reģistros vai kāds no iesniegtajiem dokumentiem neapliecina pretendenta atbilstību nolikumā izvirzītajiem pretendenta atlases nosacījumiem;

13.5.4. pretendents ir iesniedzis nepatiesu informāciju savas kvalifikācijas novērtēšanai.
14. Piedāvājumu vērtēšana:

14.1. Komisija, uzsākot piedāvājumu vērtēšanu, pārbauda:
14.1.1.  piedāvājuma atbilstību prasībām. 

14.1.2. Pretendenta atlases (kvalifikācijas) dokumentu atbilstību nolikuma prasībām. Neatbilstošie piedāvājumi var tikt izslēgti no tālākas dalības iepirkumā, ja Komisija konstatē, ka neatbilstība būtiski ietekmē piedāvājuma izvērtēšanas iespējas un lēmuma pieņemšanu.
14.1.3. Pretendenta tehniskā piedāvājuma atbilstību nolikuma tehniskās specifikācijas prasībām. Neatbilstošie piedāvājumi tiek izslēgti no tālākās dalības iepirkumā. Ja pretendenta piedāvājums neatbilst kādai no nolikumā izvirzītajām tehniskās specifikācijas prasībām, pretendenta piedāvājums tiek noraidīts. 

14.2. Veicot Pretendenta finanšu piedāvājuma izvērtēšanu un aritmētisko kļūdu pārbaudi, komisija ir tiesīga labot aritmētiskās kļūdas pretendenta finanšu piedāvājumā, informējot konkrēto pretendentu par kļūdu labojumiem un publicējot informāciju www.eis.gov.lv e-konkursu apakšsistēmā. Komisija, vērtējot pretendentu finanšu piedāvājumus, ņem vērā veiktos labojumus.

14.3. Komisija pēc pretendentu iesniegto finanšu piedāvājumu izvērtēšanas nosaka pretendenta piedāvājumu ar kopējo zemāko cenu katrā lotē.

14.4. Ja Komisija konstatē, ka nav saņemts neviens piedāvājums vai visi iesniegtie piedāvājumi atzīti par neatbilstošiem Nolikumā izvirzītajām atlases (kvalifikācijas) prasībām un/vai tehniskajām prasībām, Komisija pieņem lēmumu iepirkuma procedūru izbeigt bez rezultāta.

14.5. Komisija pēc saviem ieskatiem nepieciešamības gadījumā ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, Komisija ievēro Nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un Publisko iepirkumu likuma 2.pantā ietvertos likuma mērķus.

15. Tehniskā piedāvājuma vērtēšana
15.1. Pirms piedāvājumu vērtēšanas komisija pārbauda, vai pretendenta piedāvājums atbilst tehniskajai specifikācijai.
15.2. Pēc visu pārbaužu veikšanas komisija pieņem lēmumu par tehniskā piedāvājuma atbilstību tehniskajai specifikācijai.
16. Finanšu piedāvājuma vērtēšana

16.1. Komisija vērtē tikai tos piedāvājumus, kas nav noraidīti iepriekšējā izskatīšanā.

16.2. Komisija pārbauda, vai:

16.2.1. finanšu piedāvājumā nav aritmētisku kļūdu;

16.2.2. finanšu piedāvājums nav nepamatoti lēts.

16.3. Ja komisija konstatē aritmētisko kļūdu finanšu piedāvājumā, tā labo šo kļūdu. Par veikto labojumu finanšu piedāvājumā komisija informē gan pretendentu, kura piedāvājumā ir labota aritmētiskā kļūda, gan pārējos pretendentus, kuri iesnieguši piedāvājumu konkursam attiecīgajā lotē.

16.4. Piedāvājuma izvēles kritērijs ir saimnieciski izdevīgākais piedāvājums EUR bez PVN, ņemot vērā tikai zemāko cenu EUR bez PVN katrā lotē atbilstoši plānotajam preču daudzumam.
IV Informācija par lēmumu pieņemšanu

17. Komisijas darba procedūra un lēmumu pieņemšana

17.1. Komisija darbojas saskaņā ar šo nolikumu un Publisko iepirkumu likumu un citiem publiskā iepirkuma procedūru regulējošiem normatīvajiem aktiem.

17.2. Komisija sastāv no 3 komisijas locekļiem. Komisijas sastāvs apstiprināts ar VSIA “Iekšlietu ministrijas poliklīnika” 2020 gada 14.septembra rīkojumu Nr.130.
17.3. Komisijas sēdes vada komisijas vadītājs.

17.4. Komisijas sēdes protokolē, protokolu paraksta visi sēdē klātesošie komisijas locekļi. Ja kāds no komisijas locekļiem nepiekrīt protokolā fiksētajiem secinājumiem un lēmumiem, viņam ir tiesības rakstveidā izteikt savu īpašo viedokli, kas tiek pievienots protokolam.

17.5. Komisijas lēmumi tiek pieņemti sēdes laikā atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad komisijas priekšsēdētāja balss ir izšķirošā.

18. Komisijas tiesības un pienākumi

18.1. Komisija savas kompetences ietvaros pieņem lēmumus, kā arī veic citas darbības saskaņā ar atklāta konkursa nolikumu.
18.2. Komisijas pienākumi:
18.2.1. izskatīt pretendentu piedāvājumus atbilstoši konkursa nolikumam;
18.2.2. lemt par konkursam iesniegto dokumentu neizskatīšanu sakarā ar iesniegšanas noteikumu pārkāpšanu vai sakarā ar to neatbilstību konkursa nolikumam;
18.2.3. pieņemt lēmumu par konkursa rezultātiem;

18.2.4. veikt citas normatīvajos aktos un konkursa nolikumā paredzētās darbības.

18.3. Komisijas tiesības:
18.3.1. pieprasīt no pretendentiem iesniegt rakstisku paskaidrojumu vai papildus informāciju, kas nepieciešama piedāvājumu salīdzināšanai un izvērtēšanai (šādi pieprasījumi var tikt iesniegti tikai precizēšanas nolūkos, kas nepieciešami piedāvājumu salīdzināšanai un izvērtēšanai, un nedod pretendentam tiesības jebkādā veidā izmainīt savu piedāvājumu);
18.3.2. pieaicināt komisijas darbā atzinumu sniegšanai ekspertus ar padomdevēja tiesībām;
18.3.3. pārliecināties par sniegtās informācijas patiesumu;
18.3.4. normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos;
18.3.5. veikt citas darbības, kas izriet no nolikuma;
18.3.6. pieņemt lēmumu slēgt iepirkuma līgumu ar izdevīgākā piedāvājuma iesniedzēju vai izbeigt konkursu neizvēloties nevienu piedāvājumu;
18.3.7. aizdomu rašanās gadījumā par kāda pretendenta iesniegtu nepamatoti lētu piedāvājumu rīkoties atbilstoši Publisko iepirkumu likumā noteiktajam.
18.4. Komisijai ir tiesības pieprasīt, lai pretendents vai kompetenta institūcija izskaidro tehniskajā un finanšu piedāvājumā iekļauto informāciju, kā arī lūgt iesniegt piedāvāto preču paraugus saskaņā ar Publisko iepirkumu likuma 41.panta astoto daļu.
V Informācija par konkursa pretendentiem

19. Pretendenta tiesības un pienākumi

19.1. Piedalīšanās konkursā ir pretendentu brīvas gribas izpausme. Iesniedzot savu piedāvājumu dalībai konkursā, pretendents visā pilnībā pieņem un ir gatavs pildīt visas šī nolikuma prasības, kā arī likumdošanas aktos paredzētās normas. Ja pretendenta piedāvājums vai tā daļa ir pretrunā ar nolikumu, tā netiek akceptēta un var būt par iemeslu piedāvājuma noraidīšanai.

19.2. Pretendentam ir rūpīgi jāizskata un jārespektē visi norādījumi, formas, noteikumi un specifikācijas, kas iekļauti nolikumā. Gadījumā, ja pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, pretendentam jāprasa skaidrojums no komisijas.

19.3. Pretendentam ir pilnībā jāsedz piedāvājuma sagatavošanas un iesniegšanas izmaksas.

19.4. Pretendentam ir tiesības iesniegt sūdzības par komisijas darbību, tajā skaitā arī pārsūdzēt tās pieņemto lēmumu likuma noteiktajā kārtībā.

19.5. Pretendents atbildi uz komisijas papildus informācijas pieprasījumu sniedz norādītajā termiņā un veidā  www.eis.gov.lv e-konkursu apakšsistēmā.
VI Informācija par iepirkuma līgumu

20. Līguma noslēgšana

20.1. Iepirkuma uzvarētājs iegūst tiesības slēgt iepirkuma līgumu par konkursa iepirkuma priekšmetu atbilstoši lotei.

20.2. Iepirkuma līgumu VSIA “Iekšlietu ministrijas poliklīnika” noslēdz ar konkursa uzvarētāju katrā lotē.

20.3. Pasūtītājs līgumu ar konkursa uzvarētāju noslēdz ne ātrāk kā nākamajā darba dienā pēc Publisko iepirkumu likumā noteiktā nogaidīšanas termiņa beigām.

20.4. Iepirkuma līguma projekts (4. pielikums) ir nolikuma neatņemama sastāvdaļa.

